Bontši bja materiale wa poloko ke direkoto tša setšhaba tša Polokelo ya Bosetšhaba le polokelo ya porofensi. NAAIRS gape e kopantšha diretšisetara tša direkoto tšeo e sego tša setšhaba tšeo di lego ka go dipolokelo tša go feta 40 tša poraebete. Le ge e le gore phihlelelo ka go polokelo ya ditokomane ga e lefelwe, setšhaba se a lefišwa go tšweletša gape materiale go o šomiša pele, e ka ba ka pampiri ya filimi. Dipukwana tša kwalakwatšo le tšona di a lefelwa. Sekhwama se na le mekgwa ya go fapafapana ya go dira gore bathwadi ba romele tshedimošo ya bašomi ba bona go Sekhwama. Yona e akaretša go romela tshedimošo ka matsogo (UI-19) go Sekhwama ga bathwadi bao ba se nago mananeo a go godiša ka mokgwa wa elektroniki. UI-19 ke foromo ye e swanetšego go dirišwa ke bathwadi go fetiša tshedimošo ka ga bašomi ba bona go seroto sa tshedimošo sa Sekhwama. Foromo ye e hwetšagala websaeteng le ka dikantorong tša profense le ka mafelong a tša mešomo a Kgoro ya tša Mešomo. Bathwadi ba kgwebo bao ba nago le mananeo a megolo a elektroniki ba ka romela tshedimošo ya bona go seroto sa tshedimošo ka mokgwa wa elektroniki ka sebopego se se beilwego go declarations@uif.gov.za. Go hwetša dintlha mabapi le mokgwa wo o beilwego, ake o bone lengwalo la tlhaloso websaeteng ka tlase ga lenaneo la Employers Info - Declaration Specification. Bathwadi ba bašomi ba ka malapeng ba swanetše go tlatša foromo ya UI-19 ya bašomi ba ka malapeng ye swanetšego go romelwa ka e-mail go domestics@uif.gov.za.